Građanima Rijeke je u povodu blagdana sv. Vida i Dana grada danas upriličena podjela porcija lignji na mornarski, a tom se prilikom ondje pojavio i gradonačelnik Vojno Obersnel. Međutim, kamere HRT-a zabilježile su neprimjereno obraćanje riječkog gradonačelnika novinaru Ranku Stojancu, na kojeg se Obersnel iznenada obrušio.

Posted by HRT Vijesti on 15. lipanj 2015

“Danas nemam vremena. Baš volim lignje…”, rekao je prvo Obersnel Stojancu kad ga je ovaj upitao za izjavu.

“Stvarno nema smisla da ne probate lignje”, rekao mu je novinar, na što je Obersnel odgovorio da “nije važno hoće li probati lignje”, ali i da kad Stojanac postavlja pitanja “uvijek može očekivati neko glupo pitanje, pa tako i ovog puta”. Potom se naljutio na Stojanca i kazao mu da “stavi mikrofon u guzicu”.

“Ja vas nisam vrijeđao”, rekao je Stojanac, na što mu je Obersnel brzo odvratio: “Ja vas vrijeđam, zato što ste vi toliko puta uvrijedili sve ljude oko sebe”.